Testele de exersare pentru sesiunea de examene 2024. Platforma pe care pot fi accesate
- Maria Dima
- 19 martie 2024, 17:05
Ministerul Educației și Cercetării și Agenția Națională pentru Curriculum și Evaluare au publicat testele de exersare pentru candidații la examenele naționale de absolvire, sesiunea 2024.
Este vorba de 12 teste pentru testarea națională în învățământul primar, 14 teste pentru examenele naționale de absolvire a gimnaziului și 53 de teste pentru examenul național de bacalaureat. Elevii claselor a IV-a, a IX-a și a XII-a au posibilitatea să rezolve teste similare cu modelele prevăzute de programele de examen și să exerseze în scopul pregătirii pentru testarea/evaluarea națională.
"Ministerul Educației și Cercetării îndeamnă elevii claselor absolvente să se pregătească pentru susținerea examenelor naționale de absolvire, sesiunea 2024.
Menționăm că atât programele de examen, cât și testele aplicate pe parcursul anilor 2010 – 2023, sunt publicate pe site-ul Agenției Naționale pentru Curriculum și Evaluare și pot fi accesate de către toți factorii interesați, la adresa: https://ance.gov.md/, acestea fiind un suport substanțial în vederea pregătirii pentru examenele naționale de absolvire", se arată într-un comunicat al Ministerului Educației.
Testele de exersare
Testele pentru exersare pentru clasa a IV-a pot fi accesate aici.
Testele pentru exersare pentru clasa a IX-a pot fi accesate aici.
Testele pentru exersare pentru clasa a XII-a pot fi accesate aici.
Programul examenelor din 2024, pentru elevii din clasele a IV-a, a IX-a și a XII-a
Prima Testare Națională în anul de învățământ 2023/2024 o vor susține elevii din clasa a IV-a.
Orarul Examenelor de Absolvire a gimnaziului
Primul examen de Bacalaureat îl vor susține elevii alolingvi la limba și literatura română. Apoi, în data de 7 iunie, elevii tuturor profilelor vor susține bacul la limba de instruire.
Bacalaureat 2024
Începând cu sesiunea 2024, candidații la Examenul Național de Bacalaureat pot solicita nota 10 din oficiu la proba de examen la Informatică. Facilitatea este disponibilă doar pentru candidații care au promovat, pe parcursul claselor a X-a – a XII-a, examene cu recunoaștere internațională pentru certificarea competențelor specifice domeniului Informaticii.
Potrivit Ministerului Educației și Cercetării, elevii trebuie să dețină certificate/diplome care să ateste un nivel avansat de competențe pentru domenii cum ar fi limbaj de programare, structura calculatorului, rețele și baze de date. Conform Metodologiei aprobate candidații trebuie să dețină trei certificate, câte un certificat pentru fiecare domeniu separat din cele trei domenii menționate. Decizie este adoptată ținând cont de creșterea semnificativă a interesului față de domeniul tehnologiilor informaționale și comunicații.În prezent, nota 10 din oficiu la Examenul Național de Bacalaureat este acordată liceenilor câștigători ai olimpiadelor naționale și/sau internaționale la disciplinele de studiu, precum și celor care au competențe lingvistice, certificate la nivel internațional.